**«Мы»** (հայերեն՝ Մենք), ռուս-իսրայելական երաժշտական խումբ։

Պատմություն
-----------

### Դուետի անդամներ

Դուետի անդամներն են Դանիլ Շայհինուրովը և Եվա Քրաուսը։

Մինչ 2013 թվականը, Դանիլը ապրում էր Եկատերինբուրգում, որտեղ, բացի  սեփական խմբում՝ «Red Delishes»-ում մասնակցությունից, համագործակցում էր «Обе две» և «Сансарой» խմբերի հետ։ Ավելի ուշ, Դանիլը հիմնեց La Vtornik դուետը, միացավ OQJAV տրիոյին և տեղափոխվեց Մոսկվա։ Շայհինուրովի ստեղծագործություններին հավանություն է տալիս Միխաիլ Իդովը՝ «GQ» ամսագրի նախկին գլխավոր խմբագիրը, և Դենիլին հրավիրում է «Оптимисты» սերիալի սաունդթրեքի վրա աշխատելու։

Եվա Քրաուսը ապրել է Դոնի Ռոստովում, որից հետո, ծնողների հետ, տեղափոխվել է Իսրայել, որտեղ էլ շարունակել է կրթությունը։ Ինչպես նաև հայտնի է որպես ինստագրամ բլոգեր :

### Ստեղծում

«Мы»-ն ի հայտ եկավ 2016 թվականին, այն բանից հետո, երբ Դենիլը ուշադրություն դարձրեց Եվայի երգին, որը տեղադրված էր նրա ինստագրամյան էջում, և առաջարկեց համատեղ ձայնագրություն անել։ Կարճ ժամանակահատվածում դուետը թողարկեց «Расстояние» ձայնասկավառակը, մինի ալբոմ և մի քանի երգեր։ 2017 թվականի գարնանը՝  առաջին ձայնապնակի թողարկումից հետո, խումբը կազմակերպում է շրջակայություն Ռուսաստանի ակումբներում։ Սեպտեմբերին թողարկվեց «Возможно» երգի տեսահոլովակը, 2020 թվականի ապրիլիդրությամբ ՅուԹյուբում ունի ավելի քան 15 միլիոն դիտում։ Փոփ երաժշտության սիրահարներից բացի, խմբին նկատել և դրական կարծիքներ են հայտնել Միխայիլ Կոզիրևը և Յուրի Դուդը։

«The Village» ամսագիրը խմբին ընդգրկել է այն կատարողների ցուցակում, որոնց ալբոմները մեծ հետաքրքրասիրությամբ սպասվում են 2018 թվականին, իսկ դուետին անվանել է 2017 թվականի ռուսալեզու ինդի փոփ ժանրի ամենգլխավոր հայտնիություններից։ «Афиша.ру»-ն դուետին անվանել է «2017 թվականի ամենահուզիչ խումբ»։

### Անկում


«*Շատ տխուր պահ է։ Շնորհակալ ենք ԲՈԼՈՐԻԴ ձեր սիրո համար։ Մենք փորձեցինք։ Ժամանակն է հեռանալու:*»

«Мы» խմբի գրառումը ՎԿ սոցիալական ցանցում

2018 թվականի հունվարի 22-ին Մոսկվայի պետական համալսարանի 19-ամյա ուսանող Արտեմ Իսխակովը սպանել և բռնաբարել է Տնտեսագիտական բարձրագույն դպրոցի 19-ամյա ուսանողուհի Տատյանա Ստրաովային, ինչից հետո ինքնասպան է լինում, թողնելով գրություն, որտեղ նշում է, որ «Возможно» երգի բառերը ընկալել է որպես սպանության դրդապատճառ` «Ներիր, ես ստիպված եմ սպանել քեզ, քանի որ միայն այդ դեպքում ես հստակ կիմանամ, որ մեր մեջ այլևս ոչինչ և երբեք հնարավոր չէ»։

Հաջորդ օրը կայքերում ներկայացված էր դիմում, որը պահանջում էր արգելել երգը, որը երիտասարդին դրդել է հանցագործության։ «Мы» դուետի անդամներին կոչ արեցին ներողություն խնդրել և պատասխանատվություն կրել իրենց գործողությունների համար։ Ի պատասխան, Դանիլ Շայհինուրովը խնդրեց չկապել ստեղծագործությունը կատարված ողբերգության հետ։ Եվա Քրաուսը ևս մեկնաբանել է կատարվածը իր ինստագրամյան էջում։

2018 թվականի հունվարի 26-ին «Мы» խումբը իր ՎԿ-ի էջում հայտնել է գործունեության դադարեցման մասին, գրառմանը կցելով «Звёзды» երգը։ Դանիլ Շայհինուրովի խոսքերով, դադարեցման պատճառը դարձավ ստեղծագործական հարցերում համակարծիք չլինելը, այլ ոչ թե վերջերս տեղի ունեցած ողբերգությունը։ «Дождю»-ին տված հարցազրույցի ժամանակ նա ասել է, որ Եվա Քրաուսը պատրաստվում էր փակել նախագիծը դեռ մի քանի ամիս առաջ՝ նոր երգի շուրջ տարաձայնության պատճառով։

### Գործունեության վերագործարկում

2018 թվականի փետրվարի 1-ին Դանիլ Շայհինուրովը սկանդալային երգ է կատարել հատուկ Lenta.ru-ի համար։

Չնայած այն, որ հայտնել էին գործունեության դադարեցման մասին, խումբը փետրվարի 14-ին հրապարակում է նոր երգ՝ «Плот» անվամբ։ Երկու շաբաթ անց, երաժիշտները հայտնեցին նոր ձայնասկավառակի թողարկման մասին, որը տեղի է ունեցել 2018 թվականի գարնանը, նաև սպասվող շրջագայության դեպի Ռուսաստանի, Ուկրաինայի և Բելառուսի քաղաքներ։

### Եվա Քրաուզի հեռանալը

2018 թվականի նոյեմբերից Եվան դադարեց հայտնվել «Мы»-ի երգերում՝ սկսելով սոլո կարիերա Mirele կեղծանվամբ։ Հետագայում նա հաղորդեց, որ այլևս չի նաատեսում աշխատել Դանիլի հետ։ Դանիլը հայտարարել է, որ МЫ Fest-ը կլինի МЫ խմբի վերջը։

Սկավառակագրություն
------------------

### Ալբոմներ

* Расстояние (2017)
* Расстояние. Մաս 2 (2017)
* Ближе (2018)
* Ближе. Մաս 2 (2018)
* Рядом (2019)
* Рядом с Евой (2019)

### Մինի ալբոմներ

* Расстояние. Մաս 3 (2017)
* Зима (2018)

### Սինգլներ

* Demo (2016)
* Таю (2017)
* Рядом (2018)
* Дети (2018)
* Время (2019)
* Утро (2019)
* Нелюбовь (2019)

Ծանոթագրություններ
------------------

1. 1 2  "25 самых ожидаемых альбомов 2018 года". *The Village*. Retrieved 2018 թ․ հունիսի 18.
2. ↑  "Разговоры о блокчейне, вечеринка La Chance, пикник «Лето. Есть!» и «Пасош» на Vans Music Tour". *The Village*. Retrieved 2018 թ․ հունիսի 18.
3. 1 2 3 4 5 6  "Распалась группа «Мы». Она была упомянута в предсмертной записке студента, убившего свою бывшую девушку". *Meduza* (in ռուսերեն). Retrieved 2018 թ․ հունիսի 18. `{{cite news}}`: no-break space character in `|title=` at position 44 (help)
4. ↑  "eva gurari (@fraukrauze) • Фото и видео в Instagram". *www.instagram.com* (in ռուսերեն). Retrieved 2018 թ․ դեկտեմբերի 12.
5. 1 2  "«Мы»: познакомьтесь с самой трогательной группой 2017 года". *Афиша* (in ռուսերեն). Retrieved 2018 թ․ հունիսի 18.
6. 1 2  "Вдохновившая на убийство и изнасилование студентки группа распалась". Retrieved 2018 թ․ հունիսի 18.
7. ↑  "Побудившую к убийству и изнасилованию студентки песню потребовали запретить". Retrieved 2018 թ․ հունիսի 18.
8. ↑  "«Мы» снова исполнили вдохновившую на убийство и изнасилование студентки песню". Retrieved 2018 թ․ հունիսի 18.
9. ↑  "Новая песня группы «МЫ»: комментарии Евы Краузе и Daniel Shake". *www.mtv.ru* (in ռուսերեն). Արխիվացված է the original 2018 թ․ մայիսի 31-ին. Retrieved 2018 թ․ հունիսի 18.
10. ↑  "«Мы» анонсировали новый альбом и тур по России. В январе группа объявляла о закрытии". *Афиша* (in ռուսերեն). Retrieved 2018 թ․ հունիսի 18.
11. ↑  "Вдохновившая на убийство студентки группа «Мы» снова распалась". *lenta.ru*. Retrieved 2019 թ․ հունվարի 22.

Արտաքին հղումներ
----------------

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ |
|  |
| Ֆոտո, վիդեո և աուդիո | Ինստագրամ · SoundCloud · Spotify · Յանդեքս երաժշտություն |
|  |
| Թեմատիկ կայքեր | Discogs · MusicBrainz |

 |